UHLAHLO-LWABIWO-MALI LWEZEMIHLA NGEMIHLA | News24
LAST UPDATED: 2018-12-18, 12:25
UHLAHLO-LWABIWO-MALI LWEZEMIHLA NGEMIHLA
DIE Kouga-raad het die munisipaliteit se bedryfs- en kapitaalbegroting vir die nuwe boekjaar op 31 Mei goedgekeur.
Kouga-burgemeester Horatio Hendricks sê die raad wou ‘n pro-arm begroting saamstel en dat goeie vordering in hierdie opsig gemaak is.
Die munisipaliteit se nuwe boekjaar begin op 1 Julie.
Eiendomsbelasting styg met 7,5% in die nuwe boekjaar.
Die watertarief vermeerder met 11%, sanitasie met 9%, vullisverwydering met 8%, elektrisiteit gemiddeld 7,57% en die Omgewingsbestuurfooi (OBF) met 6%.
Die totale bedryfsuitgawes vir 2018/19 is R796,785 miljoen. Dit is ‘n styging van 5,48% in vergelyking met die 2017/18 wysigingsbegroting.
Die totale bedryfsinkomste is R753,717 miljoen. Dit is ‘n styging van 9,39% of R64,69 miljoen in vergelyking met die wysigingsbegroting.
Die begroting word hoofsaaklik befonds uit dienste soos elektrisiteit, water, sanitasie, vullisverwydering en die OBF (53,04%), eiendomsbelasting (23,45%) en toelaes en subsidies van die provinsiale en nasionale regering (16,4%).
Die begroting maak voorsiening vir personeelkoste van R272,8 miljoen. Dit is 34,24% van van die totale bedryfsbegroting en binne die norm wat deur die Nasionale Tesourie gestel word.
Die herstel- en onderhoudsbegroting beloop R37 miljoen. Dit is 4,65% van die bedryfsbegroting. Alhoewel dit onder die raad se teiken van 8% is, sal die geld spandeer word waar dit die nodigste is. Ten minste 71% sal vir infrastruktuur gebruik word.
Kouga-burgemeester Horatio Hendricks het belowe om streng hok te slaan teen onnodige uitgawes ten einde meer geld vir dienslewering beskikbaar te stel.
Volgens die burgemeester, sal h yen die Speaker nie nuwe voertuie of drywers kry nie.
“Die burgemeester sal sy eie motor bestuur en die Speaker sy eie motor. Daar sal ook nie betaal word vir lyfwagte nie,” het hy in sy begrotingsrede gesê.
Die getal lede op die burgemeesterskomitee is ook verminder vanaf ses na vyf ten einde koste te bespaar.
RAAD WIL INKOMSTE GROEI
Die Kouga-munisipaliteit beoog om allerlei weë te ondersoek om meer geld vir die opknap van infrastruktuur en uitbreiding van dienste in te win.
Volgens Kouga-burgemeester, Horatio Hendricks, beplan die raad om munisipale grond te verkoop wat nie benodig word vir dienslewering nie.
‘n Komitee is ook tot stand gebring wat weekliks ontmoet ten einde te identifiseer hoe die munisipaliteit se inkomste verhoog kan word sonder dat belastingbetalers verder belas word.
Police officer killed by drunken driver at roadblock
Fleck on Willemse role: Stormers first, then Boks
No 18th birthday bash: Cape Town teen uses money to set up charity for animals
Bo-Kaap to be declared national heritage site - Nathi Mthethwa
'Every attack on a farm is an attack on our country' – ANC Western Cape condemns farm attacks
The daily struggle of living in a wheelchair and all alone in a shack
15 Of the best sunset spots in South Africa
What you need to know if you're travelling to Sun City after the weekend freak storm
10 ways to treasure the little things with your child
#PassengerShaming: 2018 was a shameless year for many a traveller
More than 52% of women in the workplace would rather ask their boss for a salary increase than admit they are on their period
Somerset West 12:18 PM
Waterfront 12:09 PM
Road name: Port Road